open-index/open-wikipedia-markdown huggingface dataset:
শ্রেষ্ঠ পার্শ্ব অভিনেতা বিভাগে আইফা পুরস্কার

**শ্রেষ্ঠ পার্শ্ব অভিনেতা বিভাগে আইফা পুরস্কার** হলো ভারতের চলচ্চিত্রে পার্শ্ব চরিত্রে অভিনেতার জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে পার্শ্ব চরিত্রে অভিনেতার অবদানের স্বীকৃতি হিসেবে এই পুরস্কার প্রদান করা হয়। সাইফ আলি খান, অভিষেক বচ্চন, অর্জুন রামপাল, ও অনিল কাপুর দুইবার এই পুরস্কার লাভ করেন।

## বিজয়ী পার্শ্ব অভিনেতা
* **গাঢ় বর্ণ** বিজয়ী নির্দেশ করে।
[right|thumb|150px|[অনিল কাপুর ২০০০ ও ২০১৬ সালে দুইবার এই পুরস্কার লাভ করেন।]]
[right|thumb|150px|[অমিতাভ বচ্চন ২০০১ সালে এই পুরস্কার লাভ করেন।]]
[right|thumb|150px|[সাইফ আলী খান ২০০২ ও ২০০৪ সালে দুইবার এই পুরস্কার লাভ করেন।]]
[right|thumb|150px|[অভিষেক বচ্চন ২০০৫ ও ২০০৬ সালে দুইবার এই পুরস্কার লাভ করেন।]]
[right|thumb|150px|[আরশাদ ওয়ার্সী ২০০৭ সালে এই পুরস্কার লাভ করেন।]]
[right|thumb|150px|[ইরফান খান ২০০৮ সালে এই পুরস্কার লাভ করেন।]]
[right|thumb|150px|[অর্জুন রামপাল ২০০৯ ও ২০১১ সালে দুইবার এই পুরস্কার লাভ করেন।]]
[right|thumb|150px|[ফারহান আখতার ২০১২ সালে এই পুরস্কার লাভ করেন।]]
[right|thumb|150px|[আদিত্য রায় কাপুর ২০১৪ সালে এই পুরস্কার লাভ করেন।]]
[right|thumb|150px|[অনুপম খের ২০১৭ সালে এই পুরস্কার লাভ করেন।]]

### ২০০০-এর দশক

### ২০১০-এর দশক

## একাধিকবার বিজয়ী
;২ বার
* সাইফ আলি খান, অভিষেক বচ্চন, অর্জুন রামপাল, অনিল কাপুর

## আরও দেখুন
* শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত)
* শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার
* শ্রেষ্ঠ পার্শ্ব অভিনেতা বিভাগে জি সিনে পুরস্কার
* শ্রেষ্ঠ পার্শ্ব অভিনেতা বিভাগে স্ক্রিন পুরস্কার

## তথ্যসূত্র

## বহিঃসংযোগ
* 

বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার
বিষয়শ্রেণী:সেরা পার্শ্ব অভিনেতা বিভাগে চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
জুন জি হিয়ন

**জুন জি হিয়ন** (আসল নাম- ওয়াং জি হিয়ন, জন্ম-৩০ অক্টোবর, ১৯৮১), একজন দক্ষিণ কোরিয়ান অভিনেত্রী, যিনি জিয়ান্না জুন নামেও পরিচিত।তিনি কোরিয়ার সর্বকালের সবচেয়ে হিট কমেডি মুভির অন্যতম "মাই স্যাসি গার্ল" [কোরিয়ান টাইটেল-엽기적인 그녀-"অদ্ভুতুড়ে সেই মেয়েটি"] (২০০১) চলচ্চিত্রে অনামা 'মেয়েটির' ভূমিকায় অভিনয় করে খ্যাতির শীর্ষে আরোহণ করেন। তার অন্যান্য উল্লেখযোগ্য চলচ্চিত্রের মধ্যে রয়েছে *ইল মারে* (২০০০), "উইন্ডস্ট্রাক" (কোরিয়ান টাইটেল-내 여자친구를 소개합니다-"আমার বান্ধবীর সাথে পরিচয় করিয়ে দিই")  (২০০৪),"ডেইজি" (২০০৬), হলিউড মুভি "ব্লাড-দ্যা লাস্ট ভ্যাম্পায়ার"(২০০৯),"দ্যা থিভস"(কোরিয়ান টাইটেল-도둑들-"চোরের দল") (২০১২), *দ্যা বার্লিন ফাইল* (২০১৩) এবং  *অ্যাসাসিনেশন*(কোরিয়ান   টাইটেল-암살-গুপ্তহত্যা)(২০১৫)

জুন জি হিয়ন তুমুল জনপ্রিয় টেলিভিশন সিরিজ "মাই লাভ ফ্রম দ্যা স্টার" (কোরীয় টাইটেল-별에서 온 그대- "তারা থেকে এলে তুমি") (২০১৩-১৪) এবং "দ্যা লিজেন্ড অফ দ্যা ব্লু সি" (কোরীয় টাইটেল-푸른 바다의 전설-"নীল সাগরের কিংবদন্তি") (২০১৬-১৭)-তে অভিনয়ের মধ্য দিয়েও টিভি ড্রামা জগতে নতুন তারকাখ্যাতি পান। চলচ্চিত্র ও টিভি ড্রামা জগতে তার এ অনবদ্য সাফল্য তাকে আন্তর্জাতিক অঙ্গনে একজন প্রথম সারির হালিয়ু তারকা হিসেবে প্রতিষ্ঠিত করেছে।

## ব্যক্তিগত জীবন

২০১২ সালের ১৩ এপ্রিল জুন জি হিয়ন সিউলের শিলা হোটেলে ব্যাংকার ছোই জুন হিয়কের সাথে বিবাহ বন্ধনে আবদ্ধ হন। সেলিব্রেটি, বন্ধুবান্ধব ও পরিবার-পরিজন মিলিয়ে ৬০০-র বেশি অতিথি তার বিয়েতে উপস্থিত ছিলেন।   ছোই হিয়ক বিশিষ্ট হানবোক ডিজাইনার লি ইয়ং-হি-র নাতি, ফ্যাশন ডিজাইনার লি জং-উ-র পুত্র এবং ব্যাংক অফ আমেরিকার উচ্চপদস্থ কর্মকর্তা।   জুন ২০১৬ সালের ১০ ফেব্রুয়ারি প্রথম পুত্রসন্তানের জন্ম দেন।  ২০১৮ সালের ২৬ জানুয়ারি, বাংলাদেশ সময় বিকেল ৩ টা নাগাদ তার দ্বিতীয় পুত্রসন্তান জন্ম নেয়।

## চলচ্চিত্র তালিকা

### চলচ্চিত্র

### টেলিভিশন

### মিউজিক ভিডিও

## তথ্যসূত্র

বিষয়শ্রেণী:দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় চলচ্চিত্র অভিনেত্রী
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:দক্ষিণ কোরীয় নারী মডেল
বিষয়শ্রেণী:২১শ শতাব্দীর দক্ষিণ কোরীয় অভিনেত্রী
বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
কবি কৃষ্ণ চন্দ্র ইনস্টিটিউট

**কবি কৃষ্ণ চন্দ্র ইনস্টিটিউট** বাংলাদেশের খুলনা জেলার দিঘলিয়ার সেনহাটি গ্রামে অবস্থিত বাংলা মংগল কাব্যের অমর কবি কৃষ্ণচন্দ্র মজুমদারের স্মৃতির উদ্দেশ্যে নির্মিত প্রতিষ্ঠান। ১৯১৪ সালে প্রতিষ্ঠানটি নির্মাণ করা হয়।

## অবস্থান এবং ইতিহাস
খুলনা জেলার দিঘলিয়া উপজেলার সেনহাটি গ্রামে অবস্থিত। ১৯১৪ সালে স্থানীয় উদ্যোগে ইনস্টিটিউটটি গড়ে ওঠে। প্রতিষ্ঠানটিতে কিছু বই আছে যা পাঠকদের পড়ার জন্য ধার দেওয়া হয়। ইনস্টিটিউটের পক্ষ বিভিন্ন সাহিত্য ও সাংস্কৃতিক অনুষ্ঠানের আয়োজন করা হয়ে থাকে।

## কবি কৃষ্ণচন্দ্র মজুমদার

কৃষ্ণচন্দ্র মজুমদার (১৮৩৪ - ১৯০৭) হলেন একজন স্বনামধন্য বাঙালি কবি ও পত্রিকা সম্পাদক। আর্থিক অসচ্ছলতার কারণে তার পক্ষে উচ্চশিক্ষা গ্রহণ করা সম্ভব হয়নি। মূলত কীর্তিপাশার জমিদারের অর্থানুকূল্যে তিনি জীবনযাপন করেন।

## তথ্যসূত্র

বিষয়শ্রেণী:১৯১৪-এ প্রতিষ্ঠিত
বিষয়শ্রেণী:খুলনা জেলার দর্শনীয় স্থান
আম্মাজান

**আম্মাজান** কাজী হায়াৎ পরিচালিত ১৯৯৯ সালের বাংলাদেশী অপরাধধর্মী নাট্য চলচ্চিত্র। এটি প্রযোজনা করেছেন ও কাহিনী লিখেছেন মনোয়ার হোসেন ডিপজল এবং চিত্রনাট্য ও সংলাপ লিখেছেন কাজী হায়াৎ। এতে নাম ভূমিকায় (আম্মাজান) অভিনয় করেছেন শবনম এবং তার পুত্রের ভূমিকায় অভিনয় করেছেন মান্না। এছাড়া অন্যান্য চরিত্রে অভিনয় করেছেন মৌসুমী, আমিন খান, ডিপজল, মিজু আহমেদ প্রমুখ।

আম্মাজান ১৯৯৯ সালের ২৫ জুন বাংলাদেশে মুক্তি পায়। এটি ওই বছরের অন্যতম ব্যবসাসফল চলচ্চিত্র। ২৪তম জাতীয় চলচ্চিত্র পুরস্কারে কাজী হায়াৎ শ্রেষ্ঠ চিত্রনাট্যকার বিভাগে পুরস্কার লাভ করেন এবং চলচ্চিত্রটি বাচসাস পুরস্কারে শ্রেষ্ঠ চলচ্চিত্র ও মান্নার শ্রেষ্ঠ অভিনেতার পুরস্কারসহ মোট পাঁচটি পুরস্কার লাভ করে।

## অভিনয়শিল্পী
* শবনম - *আম্মাজান / জাহানারা আহমেদ*
* মান্না - *বাদশাহ*
** সোহেল - *কিশোর বাদশাহ*
* মৌসুমী - *রিনা*
* আমিন খান - *মিজান*, রিনার কলেজের বন্ধু ও প্রেমিক।
* ডিপজল - *কালাম*, বাদশাহের বন্ধু ও পরে খুনী।
* মিজু আহমেদ - *আজিজ আহমেদ খান*, বিরোধী দলীয় নেতা ও রিনার বাবা।
* সিরাজ হায়দার - *লাল মিয়া*, বাদশাহের বাবা।
* দারাশিকো - *মোজাম্মেল আহমেদ*
* দুলারী চক্রবর্তী - *রেহানা*
* সাদেকুর রহমান হিরু - *নবাব*, বাদশাহের একান্ত সহচর।
* মোঃ ইসমাইল আহমেদ
* ইমরান নাজিম
* আন্না - *কুসুম*, বাদশাহের পালিত বোন ও নবাবের স্ত্রী।
* জ্যাকি আলমগীর
* কালা আজিজ

## নির্মাণ
### অভিনয়শিল্পী নির্বাচন
কাজী হায়াৎ আম্মাজানের চরিত্রে অভিনয়ের জন্য শাবানা কে অনুরোধ করেছিলেন, শাবানা প্রথমে সম্মতি দিলেও পরে অভিনয় করেননি। তার বদলে শবনম আম্মাজানের চরিত্রে অভিনয় করেন। এই ছায়াছবির প্রযোজক ডিপজল প্রাথমিকভাবে মান্নাকে নিতে চাননি। কাজী হায়াতের অনুরোধে মান্নাকে এই চলচ্চিত্রে নেয়া হয়। এছাড়াও হুমায়ূন ফরিদিকেও একটি চরিত্রের জন্য বিবেচনা করা হয়েছিল, কিন্তু পরে তাঁকে নেয়া হয়নি।

## সঙ্গীত
*আম্মাজান* চলচ্চিত্রের গানের সুর ও সঙ্গীত পরিচালনা করেছেন এবং গীত লিখেছেন আহমেদ ইমতিয়াজ বুলবুল। ছবিতে পাঁচটি গান রয়েছে। আইয়ুব বাচ্চুর কণ্ঠে "আম্মাজান" গানটি তুমুল জনপ্রিয়তা লাভ করে। এছাড়া আইয়ুব বাচ্চু ও শাকিলা জাফরের কণ্ঠে "তোমার আমার প্রেম" গানটি শ্রোতাপ্রিয় হয়।

## নির্মাণ ব্যয় ও আয়
চলচ্চিত্রটি নির্মাণে এক কোটি চার লক্ষ টাকা ব্যয় হয়। মুক্তির আগের দিন এই ছবির প্রযোজক প্রযোজনা ও সঙ্গীত সত্ব বিক্রি করে এক কোটি নয় লাখ টাকা আয় করেন। মুক্তির আগের দিনই চলচ্চিত্রটি দুই লাখ টাকা মুনাফা করে।

## পুরস্কার
;জাতীয় চলচ্চিত্র পুরস্কার
* **বিজয়ী:** শ্রেষ্ঠ চিত্রনাট্যকার - কাজী হায়াৎ

;বাচসাস পুরস্কার
* **বিজয়ী:** শ্রেষ্ঠ চলচ্চিত্র - *আম্মাজান*
* **বিজয়ী:** শ্রেষ্ঠ অভিনেতা - মান্না
* **বিজয়ী:** শ্রেষ্ঠ কাহিনিকার - কাজী হায়াৎ
* **বিজয়ী:** শ্রেষ্ঠ সংলাপ রচয়িতা - কাজী হায়াৎ
* **বিজয়ী:** শ্রেষ্ঠ গীতিকার - আহমেদ ইমতিয়াজ বুলবুল
* **বিজয়ী:** শ্রেষ্ঠ পুরুষ কণ্ঠশিল্পী - আইয়ুব বাচ্চু

;মেরিল-প্রথম আলো পুরস্কার
* **বিজয়ী:** শ্রেষ্ঠ অভিনেতা - মান্না

## অন্যান্য তথ্য
৩৫ মিমি ফরম্যাটে ধারণকৃত এই চলচ্চিত্রের ষাটটি প্রিন্ট করা হয়েছিল।

## তথ্যসূত্র

## বহিঃসংযোগ
* 

বিষয়শ্রেণী:১৯৯৯-এর চলচ্চিত্র
বিষয়শ্রেণী:১৯৯০-এর দশকের অপরাধধর্মী-নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী অপরাধধর্মী-নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:কাজী হায়াৎ পরিচালিত চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
শচীন্দ্রনাথ সেনগুপ্ত

**শচীন্দ্রনাথ সেনগুপ্ত** (২০ জুলাই ১৮৯২ - ০৫ মার্চ ১৯৬১) একজন বাঙালি নাট্যকার, সাংবাদিক। তিনি বাংলাদেশের খুলনা জেলার সেনহাটি গ্রামে জন্মগ্রহণ করেন।  তার পিতার নাম সত্যচরণ সেনগুপ্ত।

## ব্যক্তিজীবন
শচীন্দ্রনাথ পিতা সত্যচরণ সেনগুপ্তের কর্মস্থল রংপুরে শিক্ষালাভ করেন। সেখানে বিপ্লবী প্রফুল্ল চাকী ছিলেন তার সহপাঠী। ১৯০৫ খ্রিষ্টাব্দে স্বদেশী আন্দোলনে যোগ দিয়ে শচীন্দ্রনাথ বিদ্যালয় ত্যাগ করেন এবং অনুশীলন সমিতির সঙ্গে যুক্ত হন। ১৯১১ খ্রিষ্টাব্দে কলকাতার জাতীয় বিদ্যালয় থেকে প্রবেশিকা পাস করে তিনি বিএ পর্যন্ত অধ্যয়ন করেন। এরপর কটক মেডিক্যাল স্কুলে চিকিৎসাবিদ্যা ও ময়মনসিংহে কবিরাজী চিকিৎসা করেন।

কর্মজীবনের শুরুতে কিছুদিন জাতীয় কলেজে অধ্যাপনা করে পরে সাংবাদিকতা পেশায় যোগ দেন। তার সাংবাদিক জীবনের শুরু দৈনিক কৃষক ও ভারত পত্রিকায় সহসম্পাদকরূপে। এছাড়া তিনি সাপ্তাহিক হিতবাদী, বিজলী ( বারীন্দ্রকুমার ঘোষ প্রতিষ্ঠিত), আত্মশক্তি প্রভৃতি পত্রিকায় সম্পাদকের দায়িত্ব পালন করেন।

## সাহিত্যজীবন
শচীন্দ্রনাথ নাথ নাট্যকার হিসেবেই সমধিক পরিচিত।  তার রচিত ঐতিহাসিক ও রাজনৈতিক নাটকের মূল প্রতিপাদ্য বিষয় দেশাত্মবোধ। তার রচিত সামাজিক নাটকেও দক্ষতার পরিচয় পাওয়া যায়। তার নাটকের অনন্য বৈশিষ্ট্য হচ্ছে অসাম্প্রদায়িক চেতনা ও হিন্দু-মুসলমানের মিলনের বাণী। ইতিহাসনিষ্ঠায়, কাহিনীর দৃঢ় সংবদ্ধতায় ও শক্তিশালী সংলাপে তার নাটক সমৃদ্ধ।

তার উল্লেখযোগ্য ঐতিহাসিক ও রাজনৈতিক নাটক হচ্ছে: গৈরিক পতাকা (১৯৩০), দেশের দাবি  (১৯৩৪), রাষ্ট্রবিপ্লব (১৯৪৪), সিরাজুদ্দৌলা (১৯৩৮), ধাত্রীপান্না (১৯৪৮), সবার উপরে মানুষ সত্য (১৯৫৭), আর্তনাদ ও জয়নাদ (১৯৬১)। তার ঐতিহাসিক নাটক সিরাজুদ্দৌলা সবচেয়ে বেশি জনপ্রিয়তা অর্জন করে। ১৯৪৬ সালে কলকাতার রঙ্গমঞ্চে রাষ্ট্রবিপ্লব নাটকটিও বেশ আলোড়ন সৃষ্টি করেছিল।

রক্তকমল (১৯২৯), ঝড়ের রাতে (১৯৩১), নার্সিংহোম (১৯৩৩), স্বামী-স্ত্রী (১৯৩৭), তটিনীর বিচার (১৯৩৯), মাটির মায়া, কাঁটা ও কমল, প্রলয়, জননী প্রভৃতি তার সামাজিক নাটক। এসব নাটকে ব্যক্তি ও পারিবারিক জীবনের বিচিত্র জটিলতা ও সমস্যা তুলে  ধরা হয়েছে। এছাড়াও তার রচিত কিশোরদের নাটক, প্রবন্ধ, ভ্রমণকাহিনী ও অনুবাদ গ্রন্থ আছে।

## দেশভ্রমণ
বেসরকারি সাংস্কৃতিক দলের নেতা হিসেবে শচীন্দ্রনাথ রাশিয়া, নরওয়ে, পোল্যান্ড, চীন, সিংহল ইত্যাদি দেশ ভ্রমণ করেন। 

## মৃত্যু
১৯৬১ সালের  ৫ মার্চ শচীন্দ্রনাথ মৃত্যুবরণ করেন।
## তথ্যসূত্র

বিষয়শ্রেণী:১৮৯২-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:বাঙালি লেখক
বিষয়শ্রেণী:১৮৯১-এ জন্ম
বিষয়শ্রেণী:ভারতীয় পুরুষ নাট্যকার
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় নাট্যকার
বিষয়শ্রেণী:পশ্চিমবঙ্গের নাট্যকার
বিষয়শ্রেণী:কলকাতার লেখক
বিষয়শ্রেণী:সেনহাটির ব্যক্তি
বিষয়শ্রেণী:খুলনা জেলার লেখক
আবুল কালাম বীর প্রতীক

**আবুল কালাম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
আবুল কালামের জন্ম কুমিল্লা জেলার নাঙ্গলকোট উপজেলার আদ্রা গ্রামে। তার বাবার নাম মো. ইদ্রিস ভূঁইয়া এবং মায়ের নাম আংকুরনেছা। তার স্ত্রীর নাম রিজিয়া বেগম। তার এক ছেলে, তিন মেয়ে। 

## কর্মজীবন
পাকিস্তান সেনাবাহিনীর তৃতীয় ইস্টবেঙ্গল রেজিমেন্টে কর্মরত ছিলেন আবুল কালাম। এর অবস্থান ছিল সৈয়দপুর সেনানিবাসে। ১৯৭১ সালের মার্চে সম্ভাব্য ভারতীয় আগ্রাসনের কথা বলে তাদের কোম্পানিকে সেনানিবাসের বাইরে মোতায়েন করা হয়। ২৪ মার্চ তিনি তার কোম্পানির সঙ্গে দিনাজপুরের ঘোড়াঘাটে ছিলেন। ২৬ মার্চ তারা বিদ্রোহ করে বগুড়া-রংপুর সড়কে অবস্থান নেন। ২৮ মার্চ রংপুর সেনানিবাস থেকে পাকিস্তান সেনাবাহিনীর ২৬ ফ্রন্টিয়ার ফোর্স ও ২৩ ফিল্ড রেজিমেন্টের একাংশ বগুড়ায় অগ্রসর হচ্ছিল। তারা পাকিস্তান সেনাবাহিনীর ওই দলকে আক্রমণ করেন। যুদ্ধের একপর্যায়ে তাদের অধিনায়ক লেফটেন্যান্ট রফিককে পাকিস্তান সেনাবাহিনী কৌশলে আটক করে। এতে তারা নেতৃত্বশূন্য হয়ে পড়লেও যুদ্ধ চালিয়ে যান। তাদের প্রবল প্রতিরোধে পাকিস্তানি সেনারা রংপুরের দিকে পশ্চাৎপসরণ করে। এই যুদ্ধে পাকিস্তানিদের ব্যাপক ক্ষয়ক্ষতি হয়। অন্যদিকে তার ১১ জন যোদ্ধা শহীদ হন। এরপর তারা রংপুরের উদ্দেশ্যে রওনা হন। পথে এক স্থানে তারা পাকিস্তান সেনাবাহিনীর অ্যামবুশে পড়েন। ক্লান্তিতে সবার চোখ বুজে আসছিল। তার পরও তারা সাহসিকতার সঙ্গে পাকিস্তানি সেনাদের মোকাবিলা করতে থাকেন। কিন্তু তারা ব্যর্থ হন। সেখানে তুমুল যুদ্ধে তার বেশির ভাগ সহযোদ্ধাই শহীদ হন। আবুল কালাম আহত হন। দুই যুদ্ধে তার দলের ৩৫ জনের মধ্যে ৩৩ জনই পাকিস্তান সেনাবাহিনীর হাতে শহীদ হন। তিনি ও সহযোদ্ধা আবুল কাশেম বেঁচে যান। এর পরও আবুল কালাম দমে যাননি। চিকিৎসার পর সুস্থ হয়ে তিনি ভারতে গিয়ে মূল দলের সঙ্গে মিলিত হন। পুনর্গঠিত হওয়ার পর যুদ্ধ করেন ১১ নম্বর সেক্টরের মানকারচর সাব-সেক্টরে। কোদালকাঠি, চিলমারী, উলিপুরসহ আরও কয়েকটি যুদ্ধে অংশ নেন।

## মুক্তিযুদ্ধে ভূমিকা
কুড়িগ্রাম জেলার অন্তর্গত চিলমারী ছিল পাকিস্তান সেনাবাহিনীর শক্তিশালী একটি ঘাঁটি। ১৮ অক্টোবর ভোরে মুক্তিবাহিনীর কয়েকটি দল একযোগে চিলমারীর পাকিস্তানি অবস্থানে আক্রমণ করে। একটি দলে ছিলেন আবুল কালাম। তারা ভোর চারটায় ওয়াপদার প্রধান ঘাঁটিতে আক্রমণ করেন। মুহূর্তেই প্রলয়কাণ্ড শুরু হয়ে যায়। গোলাগুলিতে চিলমারীর আকাশ রক্তিম হয়ে ওঠে। আগুনের লেলিহান শিখা আর ধোঁয়ায় চারদিক আচ্ছন্ন হয়ে পড়ে। বেলা ১১টার মধ্যে ওয়াপদার অবস্থান ছাড়া বাকি সব অবস্থান মুক্তিবাহিনী দখল করে। কয়েক দিন যুদ্ধের পর মুক্তিবাহিনী শেষ পর্যন্ত গোটা চিলমারীই মুক্ত করতে সক্ষম হয়। এ যুদ্ধে পাকিস্তান সেনাবাহিনী, ইপিসিএএফ, রাজাকার ও পুলিশ মিলে প্রায় ১০০ জন মুক্তিবাহিনীর হাতে নিহত এবং গোলার আঘাতে পাকিস্তান সেনাবাহিনীর দুটি স্পিডবোট, তিনটি লঞ্চ সম্পূর্ণ ধ্বংস হয়। চিলমারীর যুদ্ধে আবুল কালাম যথেষ্ট রণকৌশল ও সাহস প্রদর্শন করেন। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জন্মের সাল অজানা
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কুমিল্লা জেলার ব্যক্তি
শ্রেষ্ঠ পার্শ্ব অভিনেত্রী বিভাগে আইফা পুরস্কার

**শ্রেষ্ঠ পার্শ্ব অভিনেত্রী বিভাগে আইফা পুরস্কার** হলো ভারতের চলচ্চিত্রে পার্শ্ব চরিত্রে অভিনেত্রীর জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে পার্শ্ব চরিত্রে অভিনেত্রীর অবদানের স্বীকৃতি হিসেবে এই পুরস্কার প্রদান করা হয়। জয়া বচ্চন সর্বাধিক তিনবার এই পুরস্কার লাভ করেন। এছাড়া দিব্যা দত্ত দুইবার এই পুরস্কার লাভ করেন।

## বিজয়ী পার্শ্ব অভিনেতা
* **গাঢ় বর্ণ** বিজয়ী নির্দেশ করে।
[right|thumb|150px|[সুস্মিতা সেন ২০০০ সালে প্রথমবার এই পুরস্কার লাভ করেন।]]
[right|thumb|150px|[রাণী মুখার্জী ২০০৫ সালে এই পুরস্কার লাভ করেন।]]
[right|thumb|150px|[সোহা আলী খান ২০০৭ সালে এই পুরস্কার লাভ করেন।]]
[right|thumb|150px|[কঙ্কনা সেন শর্মা ২০০৮ সালে এই পুরস্কার লাভ করেন।]]
[right|thumb|150px|[কঙ্গনা রানাওয়াত ২০০৯ সালে এই পুরস্কার লাভ করেন।]]
[right|thumb|150px|[প্রাচী দেসাই ২০১১ সালে এই পুরস্কার লাভ করেন।]]
[right|thumb|150px|[পরিণীতি চোপড়া ২০১২ সালে এই পুরস্কার লাভ করেন।]]
[right|thumb|150px|[অনুষ্কা শর্মা ২০১৩ সালে এই পুরস্কার লাভ করেন।]]
[right|thumb|150px|[তাবু (অভিনেত্রী)|তাবু ২০১৫ সালে এই পুরস্কার লাভ করেন।]]
[right|thumb|150px|[শাবানা আজমি *[[নীরজা]]* (২০১৬) চলচ্চিত্রে অভিনয়ের জন্য এই পুরস্কার লাভ করেন।]]

### ২০০০-এর দশক

### ২০১০-এর দশক

## একাধিকবার বিজয়ী
;৩ বার
* জয়া বচ্চন

;২ বার
* দিব্যা দত্ত

## আরও দেখুন
* শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (ভারত)
* শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার
* শ্রেষ্ঠ পার্শ্ব অভিনেত্রী বিভাগে জি সিনে পুরস্কার
* শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার

## তথ্যসূত্র

## বহিঃসংযোগ
* 

বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার
বিষয়শ্রেণী:সেরা পার্শ্ব অভিনেত্রী বিভাগে চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
শ্রেষ্ঠ খলচরিত্রে অভিনয় বিভাগে আইফা পুরস্কার

**শ্রেষ্ঠ খলচরিত্রে অভিনয় বিভাগে আইফা পুরস্কার** হলো ভারতের চলচ্চিত্রে খল চরিত্রে অভিনয়ের জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে খল চরিত্রে অভিনয়ের অবদানের স্বীকৃতি হিসেবে এই পুরস্কার প্রদান করা হয়। অক্ষয় খান্না ও ঋষি কাপুর দুইবার এই পুরস্কার লাভ করেন।

## বিজয়ী অভিনয়শিল্পী
[থাম্ব|130px|ডান|[নাসিরুদ্দিন শাহ্ এই বিভাগের প্রথম পুরস্কার বিজয়ী, তিনি *[[সারফারোশ]]* (১৯৯৯) চলচ্চিত্রে অভিনয় করে এই পুরস্কার লাভ করেন।]]
[থাম্ব|130px|ডান|[অক্ষয় কুমার  *[[অজনবি (২০০১-এর চলচ্চিত্র)|অজনবি]]* (২০০১) চলচ্চিত্রে অভিনয় করে এই পুরস্কার লাভ করেন।]]
[থাম্ব|130px|ডান|[অক্ষয় খান্না যৌথভাবে সর্বাধিক দুইবার এই পুরস্কার লাভ করেন।]]
[থাম্ব|130px|ডান|[প্রকাশ রাজ *[[সিংঘম]]* (২০১১) চলচ্চিত্রে অভিনয় করে এই পুরস্কার লাভ করেন।]]
[থাম্ব|130px|ডান|[ঋষি কাপুর যৌথভাবে সর্বাধিক দুইবার এই পুরস্কার লাভ করেন।]]

### ২০০০-এর দশক

### ২০১০-এর দশক

## একাধিকবার বিজয়ী
;২ বার
* অক্ষয় খান্না, ঋষি কাপুর

## আরও দেখুন
* শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার

## তথ্যসূত্র

## বহিঃসংযোগ
* 

বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
চন্দ্রকেতুগড় শহীদুল্লাহ স্মৃতি মহাবিদ্যালয়

**চন্দ্রকেতুগড় শহীদুল্লাহ স্মৃতি মহাবিদ্যালয়**, ১৯৯৭ সালে প্রতিষ্ঠিত, একটি সাধারণ ডিগ্রি কলেজ। এই কলেজটি কলকাতা মহানগর থেকে ৩৪ কিমি দূরে অবস্থিত উত্তর চব্বিশ পরগনা জেলার অন্তর্গত বেড়াচাঁপায় অবস্থিত। এই কলেজে স্নাতক স্তরের ডিগ্রি প্রদান করা হয় কেবলমাত্র কলাবিভাগে। কলেজটি উত্তর চব্বিশ পরগনার বারাসতে অবস্থিত পশ্চিমবঙ্গ রাষ্ট্রীয় বিশ্ববিদ্যালয়-এর অধিভুক্ত।

## শাখা
### কলাবিভাগ
*বাংলা
*ইংরাজি
*ইতিহাস
*সমাজবিদ্যা
*রাষ্ট্রবিজ্ঞান
*দর্শন
*শিক্ষাবিজ্ঞান
*আরবি
*সংস্কৃত 
* কৃষি এবং গ্রামীণ উন্নয়ন

## আরও দেখুন
* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

## তথ্যসূত্র

## বহিঃসংযোগ
*চন্দ্রকেতুগড় শহীদুল্লাহ স্মৃতি মহাবিদ্যালয়

বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ
বিষয়শ্রেণী:পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
বিষয়শ্রেণী:সাবেক কলকাতা বিশ্ববিদ্যালয় অধিভুক্ত শিক্ষাপ্রতিষ্ঠান
বিষয়শ্রেণী:১৯৯৭-এ পশ্চিমবঙ্গে প্রতিষ্ঠিত
বিষয়শ্রেণী:১৯৯৭-এ প্রতিষ্ঠিত শিক্ষাপ্রতিষ্ঠান
ইনকা সড়ক ব্যবস্থা

**ইনকা সড়ক ব্যবস্থা** () দক্ষিণ আমেরিকার প্রাক-কলম্বীয় শাসন আমলে নির্মিত সর্বাপেক্ষা ব্যয়বহুল ও ব্যাপক বিস্তৃত উন্নত যোগাযোগ ব্যবস্থা হিসেবে পরিচিত ছিল। এ সড়কটি প্রায় ৩৯,৯০০ কিলোমিটার (২৪,৮০০ মাইল) দৈর্ঘ্যের। রাস্তার অবকাঠামো নির্মাণের জন্য ব্যাপক সময় ব্যয় করা হয় ও উন্নয়ন প্রচেষ্টা অব্যাহত রাখে। এ অবকাঠামোটির মান এতোটাই উন্নত যে, চার শতাধিক বছর যাবৎ ব্যবহার করার পরও অদ্যাবধি বেশ ভালো অবস্থায় রয়েছে। উত্তর-দক্ষিণাঞ্চলের সাথে অগণিত শাখা নিয়ে এর যোগাযোগ ব্যবস্থা গড়ে উঠেছে। এ সড়ক ব্যবস্থার যে অংশটি সর্বাপেক্ষা পরিচিতি পেয়েছে তা হলো ইনকা ট্রেল থেকে মাচু পিচুর রাস্তাটি। সড়ক যোগাযোগ ব্যবস্থার অংশবিশেষের সাথে সভ্যতার ক্রমবিকাশ জড়িয়ে রয়েছে। ইনকা সাম্রাজ্য তথা ওয়ারি সংস্কৃতির ছোঁয়াও এতে পড়েছে। স্পেনীয় ঔপনিবেশিক যুগে সড়ক ব্যবস্থার অংশবিশেষকে ‘ক্যামিনো রিয়ালের’ মর্যাদা দেয়া হয়। ২০১৪ সালে এ সড়ক ব্যবস্থাকে ইউনেস্কোর বিশ্ব ঐতিহ্যবাহী স্থানের অন্তর্ভুক্ত করা হয়।

## উদ্দেশ্যাবলী
ইনকারা সড়ক ব্যবস্থাকে বিভিন্ন উদ্দেশ্যে ব্যবহার করতো। সাম্রাজ্যে সরাসরি ভ্রমণের উদ্দেশ্যে শুধুমাত্র সাধারণ পরিবহনের জন্যে নয়, বরং অনেক সামরিক ও ধর্মীয় উদ্দেশ্যেও ইনকারা এ রাস্তাটিকে ব্যবহার করতো। কর্তৃপক্ষের অনুমোদন ব্যতীত সাধারণ লোকদেরকে এ রাস্তা ব্যবহারের অনুমতি দেয়া হতো না।

## তথ্যসূত্র

## গ্রন্থপঞ্জী

* 
* 
* 
* 
* 
* 
* 
* 
* 
* 
* 
* 
* 

## আরও পড়ুন
* Moseley, Michael 1992. *The Incas and their Ancestors: The archaeology of Peru.* Thames and Hudson, New York.
* Hyslop, John, 1984. *Inka Road System.* Academic Press, New York.
* *Inca: Lords of Gold and Glory.* Virginia: Time-Life Books, 1992.
* *Andean World: Indigenous History: Culture and Consciousness* by Kenneth Adrien.
* *Footprints Cusco* and *The Inca Trail Handbook* by Peter Frost and Ben Box
* Jenkins, David "A Network Analysis of Inka Roads, Administrative Centers and Storage Facilities." Ethnohistory, 48:655–685 (Fall, 2001).

## বহিঃসংযোগ

* Trailer: "Qhapaq Ñan, Voices of the Andes"
* Geographic database of the inca road system from a French university
* Article: "Reinventing the Inca roads: Representations and construction of memory in Peru (2001 – 2011)"
* UNESCO World Heritage Centre – Main Inca Road – Qhapaq Ñan

বিষয়শ্রেণী:আর্জেন্টিনায় বিশ্ব ঐতিহ্যবাহী স্থান
বিষয়শ্রেণী:ইনকা
বিষয়শ্রেণী:ইকুয়েডরে বিশ্ব ঐতিহ্যবাহী স্থান
বিষয়শ্রেণী:কলম্বিয়ায় বিশ্ব ঐতিহ্যবাহী স্থান
বিষয়শ্রেণী:চিলিতে বিশ্ব ঐতিহ্যবাহী স্থান
বিষয়শ্রেণী:দক্ষিণ আমেরিকায় সড়ক পরিবহণ
বিষয়শ্রেণী:পেরুর প্রত্নতাত্ত্বিক স্থান
বিষয়শ্রেণী:পেরুতে বিশ্ব ঐতিহ্যবাহী স্থান
বিষয়শ্রেণী:বলিভিয়ায় বিশ্ব ঐতিহ্যবাহী স্থান
বিষয়শ্রেণী:মধ্যযুগীয় সড়ক ও ট্র্যাক
বিষয়শ্রেণী:সড়ক পরিবহণের ইতিহাস
বিষয়শ্রেণী:সড়ক পরিবহনের ইতিহাস
বিষয়শ্রেণী:পেরুর বিশ্ব ঐতিহ্যবাহী স্থান
সুন্দরবন মহাবিদ্যালয়

**সুন্দরবন মহাবিদ্যালয়**, ১৯৬৫ সালে প্রতিষ্ঠিত, একটি সাধারণ ডিগ্রি কলেজ।  কলেজটি পশ্চিমবঙ্গের দক্ষিণ চব্বিশ পরগনা জেলার অন্তর্গত কাকদ্বীপ শহরে অবস্থিত। এই কলেজে স্নাতক স্তরের ডিগ্রি প্রদান করা হয় বিজ্ঞান, বাণিজ্য ও কলাবিভাগে। কলেজটি কলকাতা বিশ্ববিদ্যালয়-এর অধিভুক্ত।
## পঠন-পাঠনের বিষয়
### বিজ্ঞান
*রসায়ন
*পদার্থবিদ্যা
*গণিত

### কলাবিভাগ ও কমার্স
*বাংলা
*ইংরাজি
*ইতিহাস
*ভূগোল
*রাষ্ট্রবিজ্ঞান
*দর্শন
*অর্থনীতি
*শিক্ষাবিজ্ঞান
*সমাজবিদ্যা
*কমার্স
## স্বীকৃতি
সুন্দরবন মহাবিদ্যালয় বিশ্ববিদ্যালয় মঞ্জুরি কমিশন (ইউজিসি) দ্বারা অনুমদিত।
## তথ্যসূত্র

## বহিঃসংযোগ
*সুন্দরবন মহাবিদ্যালয়

বিষয়শ্রেণী:পশ্চিমবঙ্গের কলেজ
বিষয়শ্রেণী:কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান
বিষয়শ্রেণী:১৯৬৫-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৫-এ পশ্চিমবঙ্গে প্রতিষ্ঠিত
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
প্রলয় (চলচ্চিত্র)

**প্রলয়** ২০১৩ সালে প্রকাশিত বাংলা ভাষার একটি সামাজিক চলচ্চিত্র। সমাজকর্মী, শিক্ষক ও গন আন্দোলনের শহীদ বরুণ বিশ্বাসের জীবন অবলম্বনে এই ছবিটির পরিচালক রাজ চক্রবর্তী।

## কাহিনী
দুখিয়া গ্রামে স্থানীয় রাজনৈতিক নেতা ও তার ভাই প্রসুনের দলবল সন্ত্রাসের রাজত্ব চালায়। খুন জখম বিশেষত নারী ধর্ষন তাদের কাছে প্রায় উৎসবের মতো। গ্রামের মানুষ পুলিশের কাছে গেলে তারা বলে গ্রামটি তিনটি থানার মাঝিখানে এবং তাদের আওতার বাইরে। যারা প্রতিবাদ করে তাদের বাড়ির মহিলাদের ধর্ষন করা হয় ও বাড়ি ঘর পুড়িয়ে দেয় নেতার ভাই ও তার শাগরেদরা। গ্রামের সাহসী ছেলে বরুন আরো কিছু শিক্ষিত তরুনদের নিয়ে এর বিরুদ্ধে আওয়াজ তোলে। বরুন কলকাতার একটি বিদ্যালয়ে শিক্ষকতা করে। সেই সূত্রে তার আলাপ হয় বিনোদ বিহারী দত্তের সাথে। বরুনদের প্রতিবাদ উচ্চ পর্যায়ে পৌঁছালে শেষে গ্রেপ্তার হয়ে যায় প্রসুন ও তার সহযোগী দুষ্কৃতীরা। এর বদলা নিতে বাড়ি ফেরার পথে রেল স্টেশনে খুন হয়ে যায় বরুন। এই ঘটনা জেনে বিনোদ বিহারী দত্ত বরুনের গ্রামে আসেন ও সেখানকার স্কুলে পড়ানোর কাজ নেন। তিনি দেখেন কয়েকজন বাদে সকলেই ভীরু, প্রতিবাদহীন। তিনি বরুনের মৃত্যুর কথা, তার প্রতিবাদের কথা কলকাতায় জনসাধারণের মধ্যে, সংবাদ মাধ্যমে বলার চেষ্টা করেন কিন্তু গুরুত্ব পাননা। এসময় স্পেশাল ব্রাঞ্চের অফিসার অনিমেষ দত্ত আসেন গ্রামে। তিনি সাহায্য করতে থাকেন বিনোদ বিহারীকে। বিনোদ বুঝতে পারেন বরুনের খুনের বিচার হবেনা কারণ কোনো সাক্ষ্যদানকারী পাওয়া যায়নি। জেল থেকে অপরাধীরা ছাড়া পেয়ে যায় ও গ্রামে আবার অত্যাচার শুরু করে। বিনোদ বিহারী কৌশল অবলম্বন করে দুষ্কৃতীদের হত্যা করতে থাকেন এক এক করে। অনিমেষ সব বুঝতে পারলেও কোনো প্রমাণ খুঁজে পায়না।

## অভিনয়
* পরমব্রত চট্টোপাধ্যায় - বরুণ বিশ্বাস
* পরাণ বন্দ্যোপাধ্যায় - বিনোদ বিহারী দত্ত
* শাশ্বত চট্টোপাধ্যায় - অনিমেষ
* মিমি চক্রবর্তী - দুর্গা
* রুদ্রনীল ঘোষ - প্রসুন
* কৌশিক রায়
* সুপ্রিয় দত্ত

## সঙ্গীত
# রোশনি এলো : অরিজিৎ সিং, অন্বেষা দত্তগুপ্ত, সায়নী পালিত
# হাত ধরেছে গাছের পাতা : শ্রেয়া ঘোষাল
# ঘুম ভাঙানোর গান : মোহন কানন
# কালা কই গেলি : শাল্মলী খোলগাড়ে
# ঘুম পাড়ানির গান : অরিজিৎ সিং

## তথ্যসূত্র

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র
বিষয়শ্রেণী:২০১৩-এর চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:সত্য ঘটনা অবলম্বনে ভারতীয় চলচ্চিত্র
বিষয়শ্রেণী:রাজ চক্রবর্তী পরিচালিত চলচ্চিত্র
বিষয়শ্রেণী:ভারতে ধর্ষণ সম্পর্কে চলচ্চিত্র
চন্দনাইশ থানা

**চন্দনাইশ থানা** বাংলাদেশের চট্টগ্রাম জেলার অন্তর্গত চন্দনাইশ উপজেলার একটি থানা।

## প্রতিষ্ঠাকাল
১৯৭৬ সালে চন্দনাইশ থানা গঠিত হয়।

## প্রশাসনিক এলাকাসমূহ
চন্দনাইশ উপজেলার ২টি পৌরসভা ও ৮টি ইউনিয়নের প্রশাসনিক কার্যক্রম চন্দনাইশ থানার আওতাধীন।

;পৌরসভাসমূহ:
* চন্দনাইশ
* দোহাজারী

;ইউনিয়নসমূহ:
* ১নং কাঞ্চনাবাদ
* ২নং জোয়ারা
* ৪নং বরকল
* ৫নং বরমা
* ৬নং বৈলতলী
* ৭নং সাতবাড়িয়া
* ৮নং হাশিমপুর
* ১০নং ধোপাছড়ি

## আরও দেখুন
* চন্দনাইশ উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলার থানা
বিষয়শ্রেণী:চন্দনাইশ উপজেলা
বাঁশখালী থানা

**বাঁশখালী থানা** বাংলাদেশের চট্টগ্রাম জেলার অন্তর্গত বাঁশখালী উপজেলার একটি থানা।

## প্রতিষ্ঠাকাল
বাঁশখালী থানা গঠিত হয় ১৯৫৮ সালে।

## প্রশাসনিক এলাকাসমূহ
বাঁশখালী উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম বাঁশখালী থানার আওতাধীন।

;পৌরসভা:
* বাঁশখালী

;ইউনিয়নসমূহ:
* ১নং পুকুরিয়া
* ২নং সাধনপুর
* ৩নং খানখানাবাদ
* ৪নং বাহারছড়া
* ৫নং কালীপুর
* ৬নং বৈলছড়ি
* ৬নং (ক) কাথরিয়া
* ৭নং সরল
* ৯নং গণ্ডামারা
* ৯নং (ক) শীলকূপ
* ১০নং চাম্বল
* ১১নং পুঁইছড়ি
* ১২নং ছনুয়া
* ১২নং (ক) শেখেরখীল

## আরও দেখুন
* বাঁশখালী উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলার থানা
বিষয়শ্রেণী:বাঁশখালী উপজেলা
রাউজান থানা

**রাউজান মডেল থানা** বাংলাদেশের চট্টগ্রাম জেলার অন্তর্গত রাউজান উপজেলার একটি মডেল থানা।

## প্রতিষ্ঠাকাল
১৯৪৭ সালের আগস্ট মাসে রাউজান থানা প্রতিষ্ঠিত হয়।

## প্রশাসনিক এলাকাসমূহ
রাউজান উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম রাউজান মডেল থানার অধীন।

;পৌরসভা:
* রাউজান

;ইউনিয়নসমূহ:
* ১নং হলদিয়া
* ২নং ডাবুয়া
* ৩নং চিকদাইর
* ৪নং গহিরা
* ৬নং বিনাজুরী
* ৭নং রাউজান
* ৮নং কদলপুর
* ৯নং পাহাড়তলী
* ১০নং পূর্ব গুজরা
* ১১নং পশ্চিম গুজরা
* ১২নং উরকিরচর
* ১৩নং নোয়াপাড়া
* ১৪নং বাগোয়ান
* ১৫নং নওয়াজিশপুর

## আরও দেখুন
* রাউজান উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলার থানা
বিষয়শ্রেণী:রাউজান উপজেলা
রাঙ্গুনিয়া থানা

**রাঙ্গুনিয়া মডেল থানা** বাংলাদেশের চট্টগ্রাম জেলার অন্তর্গত রাঙ্গুনিয়া উপজেলার একটি মডেল থানা।

## প্রতিষ্ঠাকাল
১৯৬২ সালের ২৪ জানুয়ারি রাঙ্গুনিয়া থানা গঠিত হয়। ২০১৯ সালের ২১ অক্টোবর পুনর্বিন্যাস সংক্রান্ত জাতীয় বাস্তবায়ন কমিটি (নিকার) এই থানাকে বিভক্ত করে দক্ষিণ রাঙ্গুনিয়া থানা নামে নতুন থানা গঠন করার প্রস্তাব অনুমোদন দেয়।

## প্রশাসনিক এলাকাসমূহ
রাঙ্গুনিয়া উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম রাঙ্গুনিয়া মডেল থানার অধীন।

;পৌরসভা:
* রাঙ্গুনিয়া

;ইউনিয়নসমূহ:
* ১নং রাজানগর
* ২নং হোসনাবাদ
* ৩নং স্বনির্ভর রাঙ্গুনিয়া
* ৪নং মরিয়মনগর
* ৫নং পারুয়া
* ৬নং পোমরা
* ৭নং বেতাগী
* ১১নং চন্দ্রঘোনা কদমতলী
* ১৩নং ইসলামপুর
* ১৪নং দক্ষিণ রাজানগর
* ১৫নং লালানগর

## আরও দেখুন
* রাঙ্গুনিয়া উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলার থানা
বিষয়শ্রেণী:রাঙ্গুনিয়া উপজেলা
লোহাগাড়া থানা

**লোহাগাড়া থানা** বাংলাদেশের চট্টগ্রাম জেলার অন্তর্গত লোহাগাড়া উপজেলার একটি থানা।

## প্রতিষ্ঠাকাল
১৯৮১ সালে লোহাগাড়া থানা প্রতিষ্ঠিত হয়।

## প্রশাসনিক এলাকাসমূহ
লোহাগাড়া উপজেলার ৯টি ইউনিয়নের প্রশাসনিক কার্যক্রম লোহাগাড়া থানার আওতাধীন।

;ইউনিয়নসমূহ:
* ১নং বড়হাতিয়া
* ২নং আমিরাবাদ
* ৩নং পদুয়া
* ৪নং চরম্বা
* ৫নং কলাউজান
* ৬নং লোহাগাড়া
* ৭নং পুটিবিলা
* ৮নং চুনতি
* ৯নং আধুনগর

## আরও দেখুন
* লোহাগাড়া উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলার থানা
বিষয়শ্রেণী:লোহাগাড়া উপজেলা
সাতকানিয়া থানা

**সাতকানিয়া থানা** বাংলাদেশের চট্টগ্রাম জেলার অন্তর্গত সাতকানিয়া উপজেলার একটি থানা।

## প্রতিষ্ঠাকাল
১৯১৭ সালে সাতকানিয়া থানা প্রতিষ্ঠিত হয়।

## প্রশাসনিক এলাকাসমূহ
সাতকানিয়া উপজেলার ১টি পৌরসভা ও ১৭টি ইউনিয়নের প্রশাসনিক কার্যক্রম সাতকানিয়া থানার আওতাধীন।

;পৌরসভা:
* সাতকানিয়া

;ইউনিয়নসমূহ:
* ১নং চরতী
* ২নং খাগরিয়া
* ৩নং নলুয়া
* ৪নং কাঞ্চনা
* ৫নং আমিলাইশ
* ৬নং এওচিয়া
* ৭নং মাদার্শা
* ৮নং ঢেমশা
* ৯নং পশ্চিম ঢেমশা
* ১০নং কেঁওচিয়া
* ১১নং কালিয়াইশ
* ১২নং ধর্মপুর
* ১৩নং বাজালিয়া
* ১৪নং পুরানগড়
* ১৫নং ছদাহা
* ১৬নং সাতকানিয়া
* ১৭নং সোনাকানিয়া

## আরও দেখুন
* সাতকানিয়া উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলার থানা
বিষয়শ্রেণী:সাতকানিয়া উপজেলা
গর্জন

**গর্জন** সুন্দরবনের অন্যতম প্রধান বৃক্ষ। সুন্দরবনের নদী ও খালের তীরে এ গাছ দেখতে পাওয়া যায়। গর্জন গাছের পাতা পুরু, ফল দেখতে সজনের মতো লম্বা। বট গাছের মতো গর্জন গাছের শেকড়ও ঝুলে থাকে।
***গর্জন*** হচ্ছে রাইজোফোরাসিয়ে পরিবারের একটি উদ্ভিদ। এই গাছটির অস্ট্রেলিয়া (কুইন্সল্যান্ড এবং উত্তরাঞ্চলীয় অংশে), গুয়াম, ভারত, ইন্দোনেশিয়া, মালয়েশিয়া, মাইক্রোনেশিয়া, নিউ ক্যালিডোনিয়া, পাপুয়া নিউগিনি, ফিলিপাইন, সিঙ্গাপুর, সলোমন দ্বীপপুঞ্জ, শ্রীলঙ্কা, তাইওয়ান, মালদ্বীপ, থাইল্যান্ড, ভানুয়াটু, এবং ভিয়েতনাম দেখা মিলে।

ফিলিপাইনে একে ‘বাখাও লালাকি’, মালদ্বীপে ޫރަނޑ"  রান্ডু, ভিয়েতনামে ডুওস ('Đước'), ভারতবর্ষে গর্জন, এবং আরও বিভিন্ন স্থানীয় নামে ডাকা হয়।

## তথ্যসূত্র

বিষয়শ্রেণী:সুন্দরবনের গাছ
বিষয়শ্রেণী:ম্যানগ্রোভ
বিষয়শ্রেণী:মালয়েশিয়ার উদ্ভিদ
বিষয়শ্রেণী:কুইন্সল্যান্ডের উদ্ভিদ
বিষয়শ্রেণী:থাইল্যান্ডের বৃক্ষ
বিষয়শ্রেণী:ভিয়েতনামের বৃক্ষ
কেওড়া

বিষয়শ্রেণী:সুন্দরবনের গাছ

**কেওড়া** সুন্দরবনের অন্যতম প্রধান বৃক্ষ। সুন্দরবনের নদী ও খালের তীর এবং চরে এ গাছ বেশি জন্মায়।

## বর্ণনা
কেওড়া দ্রুত বর্ধনশীল গাছ। এর গড় উচ্চতা ২০ মিটার। এ গাছের পাতা চিকন, ফল আকারে ছোট ও গোলাকার , এই ফল টক বা অম্ল স্বাদের। এই ফলের বহিত্বক সাধারণত খাদ্য হিসেবে ব্যবহার করা হয়। সুন্দরবন এবং এর পাশ্ববর্তী এলাকার মানুষ এর ফল থেকে একধরনের সুস্বাদু খাবার বানিয়ে থাকে । লবণাক্ত মাটিতে জন্ম নেওয়া এই উদ্ভিদে শ্বাসমূল দেখা যায়। জোয়ার ভাটার জলে পুষ্ট সুন্দরবনে স্বাসমূল এই গাছের বায়ুতে থাকা শ্বাসমূলগুলো গ্রহণ করতে সাহায্য করে। মিষ্টি জলের এলাকাতে এই গাছ জন্মেনা বললেই চলে । কেওড়া গাছের পাতা ও ফল হরিণ ও বানরের প্রিয় খাবার। এই গাছের নিচে হরিণ ও বানরের দল বেশি দেখা যায়। এ গাছের কাঠ ঘরের বেড়া, দরজা-জানালা ইত্যাদি তৈরিতে ব্যবহৃত হয়।

## কেওড়া ফল
ছোট ছোট হলুদ বর্ণের ফুল থেকে ফল জন্মে। ফাল্গুন মাসে কেওড়াগাছে ফুল ফোটে  এবং চৈত্র-বৈশাখ মাসে ফল ধরে। কেওড়া ফল কম-বেশী গোলাকৃতির হয়ে থাকে। দেখতে ডুমুরের মতো। ফলের ব্যাস ২-৩ মিলিমিটার। ওজন ৪০-৫০ গ্রাম। ফলে বীজের সংখ্যা ২৫-১২৫টি। রঙ সবুজ। ভেতরে বড় আকারের বিচি থাকে। বিচির চার পাশে ওপরের মাংসল অংশ অম্ল স্বাদের হয়ে থাকে। সাধারণত  আষাঢ় থেকে আশ্বিন মাস পর্যন্ত কেওড়া ফল পাওয়া যায়। কেওড়া ফল পুষ্টিগুণসমৃদ্ধ। এতে ১২ শতাংশ শর্করা, ৪ শতাংশ আমিষ, ১ দশমিক ৫ শতাংশ চর্বি। 

## ব্যবহার
হরিণ আর বানরের প্রিয় খাদ্য কেওড়া ফল। এ ফল মানুষ ও মাছেরও খাদ্য। টক স্বাদযুক্ত হওয়ায় কাঁচা লবণ মাখিয়ে কেওড়া ফল খেয়ে থাকে মানুষ। এছাড়া আচার বানিয়ে খাওয়ার চল রয়েছে। ডাল রান্না করার সময় যেমন কাঁচা আম দেয়া তেমনি কেওড়া ফলও ফালি ফালি করে দেয়া যায়। কেওড়া ফল সিদ্ধ করে যে রস পাওয়া যায় তা আমাশয়ের রোগীর জন্য উপকারী। পচা ফল মাছের খাদ্য হিসাবে ব্যবহৃত হয়।

## তথ্যসূত্র

বিষয়শ্রেণী:গাছ
বিষয়শ্রেণী:ফল
বিষয়শ্রেণী:বাংলাদেশের গাছ
বিষয়শ্রেণী:সুন্দরবনের গাছ
বিষয়শ্রেণী:বাংলাদেশের ফল
কাঁকড়া গাছ

**কাঁকড়া গাছ** সুন্দরবনের অন্যতম প্রধান বৃক্ষ। পূর্ণ বয়স্ক কাঁকড়া গাছের গড় উচ্চতা ৭৫ ফুটের বেশি। এ গাছের কাঠ অনেক মূল্যবান। কাঁকড়া কাঠ দিয়ে ঘরের দরজা, জানালা ও আসবাবপত্র তৈরি হয়।

## তথ্যসূত্র

বিষয়শ্রেণী:সুন্দরবনের গাছ
বিষয়শ্রেণী:ভিয়েতনামের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:বোর্নিওর উদ্ভিদ
বিষয়শ্রেণী:কম্বোডিয়ার উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:নিউ গিনির উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:মাদাগাস্কারের উদ্ভিদ
বিষয়শ্রেণী:কুইন্সল্যান্ডের উদ্ভিদ
বিষয়শ্রেণী:শ্রীলঙ্কার উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
সবিরাম উপবাস

**সবিরাম উপবাস** (Intermittent fasting) বলতে এমন এক রনের খাদ্যগ্রহণ ব্যবস্থাকে বোঝানো হয় যেখানে উপবাস এবং উপবাস না করার একটি চক্র বিদ্যমান থাকে। ওজন কমানোর লক্ষ্যে ক্যালরিগ্রহণ সীমাবদ্ধ করার জন্য সবিরাম উপবাস পদ্ধতি অনুসরণ করা যায়।

## প্রকারভেদ
সবিরাম উপবাসের একটি প্রকার হচ্ছে এক দিন অন্তর  উপবাস (Alternate day fasting বা ADF)। এক্ষেত্রে ২৪ ঘণ্টার উপবাস করার পর ২৪ ঘণ্টা উপবাস বন্ধ থাকে। একজন ব্যক্তি ২৩ ঘণ্টা উপবাস করে দিনে একবার খাদ্যগ্রহণ করার নিয়ম অনুসরণ করতে পারেন।

কিছু ক্ষেত্রে উপবাসে স্বল্প পরিমাণে কম ক্যালরির পানীয় গ্রহণ করা অনুমোদিত, যেমন কফি বা চা। পরিবর্তিত উপবাসে (Modified fasting) উপবাসের দিনে একেবারে না খেয়ে থাকার চেয়ে কম ক্যালরির খাদ্যগ্রহণ (যেমন স্বাভাবিকের ২০ শতাংশ) করা হয়, এতে সবিরাম উপবাসের বেশিরভাগ উপকারিতাই লাভ করা যায়।

আরও সাধারণভাবে, উপবাস ও উপবাসহীন পর্যায়ের বিভিন্ন অনুপাতের উপর ভিত্তি করে বিভিন্ন প্রকারের সবিরাম উপবাস নির্ধারণ করা যায়, যেমন ৫:২ খাদ্যাভাস, যেখানে ব্যক্তি উপবাসের দিনে ৪০০-৫০০ ক্যালরি (নারী) বা ৫০০-৬০০ ক্যালরি (পুরুষ)। খাদ্যগ্রহণের দিন খাদ্যাভাস নিয়মিত হবে।

## গবেষণা
২০১৪ সালের একটি পর্যালোচনাতে বলা হয় যে, প্রাণীদের উপরে করা গবেষণায় দেখা গেছে যে উপবাসে স্বাস্থ্যের বিভিন্ন দিক, যেমন রক্তচাপ, ইনসুলিন সংবেদনশীলতা এবং প্রদাহ ইত্যাদির উন্নয়ন হয়, সেই সাথে মানসিক চাপকে ভালভাবে সামলানোর জন্য এর মাধ্যমে কোষীয় সংবেদও (cellular response) খাপ খেয়ে যায়। এগুলো নির্দেশ করে, সবিরাম উপবাসের স্বাস্থ্যের উন্নয়ন এবং ক্রনিক রোগকে কমানোর সম্ভাবনাময়তা রয়েছে। কিন্তু মানুষকে নিয়ে করা দীর্ঘমেয়াদী গবেষণায় এরকম কোন ফলাফল পাওয়া যায় নি।

এই পর্যালোচনার উপসংহারে বলা হয় যে শিশু, বয়স্ক এবং প্রয়োজনের চেয়ে কম ওজনের ব্যক্তিদের জন্য সবিরাম উপবাস নিয়ে গবেষণা করা হয় নি। এদের জন্য সবিরাম উপবাস ক্ষতিকর হতে পারে। তারা এও প্রস্তাব করেন, তারা যদি ২৪ ঘণ্টার বেশি সময় ধরে উপবাস করতে চান, তাহলে তার কোন চিকিৎসকের তত্ত্বাবধানে থাকা উচিৎ, কারণ এতে পরিপাকতন্ত্র (gastrointestinal system) ও দৈনন্দিন ছন্দে (circadian rhythm) পরিবর্তন আসতে পারে।

এই পর্যালোচনাতে এও উপসংহার টানা হয় যে, অতিস্থূলতা ছাড়া অন্য কোন সমস্যা যেমন বুড়িয়ে যাওয়া বা অন্যান্য দীর্ঘমেয়াদী রোগাক্রান্ত অবস্থার ক্ষেত্রে স্বাস্থ্যের উপর উপবাসের তেমন কোন ইতবাচক প্রভাব নেই, যদি না এর সাথে ক্যালরিগ্রহণের মোটামুটি সীমিতকরণ এবং উদ্ভিদ-ভিত্তিক খাদ্যাভাস (যেমন ভূমধ্যসাগরীয় খাদ্যাভাস) অনুসরণ করা হয়।

২০১৪ সালে প্রকাশিত একটি বৈজ্ঞানিক গবেষণার পর্যালোচনা অনুসারে সবিরাম উপবাসের ফলে ওজন কমতে পারে, কিন্তু দৈনিক ক্যালরিগ্রহণ সীমিতকরণের মাধ্যমে সবিরাম উপবাসের চাইতেও আরও বেশি ওজন কমতে পারে।

## আরও দেখুন
* ক্যালরিগ্রহণ সীমিতকরণ

## তথ্যসূত্র

বিষয়শ্রেণী:স্বাস্থ্য
বিষয়শ্রেণী:খাদ্যাভ্যাস
বিষয়শ্রেণী:উপবাস
উলূপী

**উলুপী** হিন্দু মহাকাব্য *[[Mahabharata|মহাভারতের]]* একটি চরিত্র। অর্জুনের চার স্ত্রীর মধ্যে দ্বিতীয়া। বিষ্ণু পুরাণ এবং ভাগবত পুরাণে তার উল্লেখ আছে।

## ব্যুৎপত্তি এবং রূপ
থাম্ব|বাম|অর্জুন ও উলূপী
মহাভারতে তার সম্পর্কে খুব কম বলা হয়। তিনি মহাভারতে — ভুজগৌতমমাজি, ভুজগেন্দ্রকন্যাকা, ভূজগোত্মা কৌরভা, কৌরব্যদুহিতা, কৌরবৈকুলনন্দিনী, পন্নাগনন্দিনী, পন্নাগসুতা, পন্নাঘটমাজি,পন্নাগভেরাকন্যা, পন্নাগ এবং উরাগাতমাজা নামে ও অভিহিত। 
তাকে নাগকন্যা (নাগা রাজকন্যা), অর্ধ-মানবী এবং অর্ধ-সর্পের পৌরাণিক রূপ হিসাবে বর্ণনা করা হয়েছে। মাইকেল মট তাঁর কাভার্নস, ক্যালড্রনস এবং গোপন প্রাণীতে তাকে "আংশিক সরীসৃপ" হিসাবে বর্ণনা করেছেন অর্থাৎ তার কোমরের নিচের অংশ একটি সাপ বা কুমিরের সাথে সাদৃশ্যপূর্ণ।
## জন্ম এবং প্রথম জীবন
তিনি নাগরাজ কৌরব্য ও বিষবাহিনীর কন্যা। তার বাবা গঙ্গা নদীর জলভাগের সর্পরাজ্যের শাসন করেছিলেন।  তিনি ছিলেন একজন প্রশিক্ষিত যোদ্ধা।
## বিয়ে, সন্তান ও অন্যান্য
বিয়ের কিছুদিন পর তার স্বামীকে সুপর্ণ অপহরণ করে। বিধবা উলূপী বাবার বাড়িতে থাকতেন। কথিত আছে যে, নির্বাসনে থাকাকালীন উলূপি অর্জুনের সাথে সাক্ষাত করেছিলেন এবং তাঁর সাথে বিবাহবন্ধনে আবদ্ধ হন । তিনি তাঁর পুত্র ইরাবানকে জন্ম দেন। বিদায়কালে উলুপী অর্জুনকে বর দেন যে, তিনি জলের ভেতর অজেয় হবেন এবং জলচররা সবাই ওঁর বশীভূত থাকবে। উলুপীর পরপূর্বা হওয়ায় তাঁর গর্ভজাত পুত্র ইরাবান্, ওঁর পূর্বপতির ক্ষেত্রজ পুত্র হিসেবেই পরিচিত হন। তবে ইন্দ্রলোকে গিয়ে ইরাবান অর্জুনের কাছে নিজেকে অর্জুন-পুত্র বলে পরিচয় দিয়েছিলেন। কুরুক্ষেত্রের যুদ্ধেও পাণ্ডবদের হয়ে যুদ্ধ করে তিনি প্রাণ দান করেন। উলুপী অর্জুনের সংবাদ সব সময়ে রাখতেন। তিনি অর্জুন-চিত্রাঙ্গদা পুত্র বভ্রূবাহনের লালন-পালনে বড় ভূমিকা পালন করেছিলেন। অর্জুন শিখণ্ডীকে সম্মুখে রেখে ভীষ্মকে শরশয্যায় শায়িত করেছিলেন বলে বসুগণ যখন গঙ্গাদেবীর সামনে অর্জুনকে নরকাবাসের অভিশাপ দিচ্ছেন, উলুপী তখন সেটা শুনতে পান। তাঁর অনুরোধে পিতা কৌরব্য শাপমোচনের জন্য বসুগণকে অনুরোধ করলে বসুগণ বলেন যে, পুত্র বভ্রুবাহনের বাণে পরাস্ত হয়ে রণভূমিতে শয্যাশায়ী হলেই অর্জুনকে আর নরকাবাস করতে হবে না। যুধিষ্ঠিরের অশ্বমেধ-যজ্ঞের অশ্বকে নিয়ে যুদ্ধার্থী অর্জুন যখন মণিপুরে এসে পৌঁছলেন, তখন পুত্র বভ্রুবাহন যুদ্ধ না করে ভক্তি সহকারে অর্জুনকে অভ্যর্থনা জানালেন। অর্জুন পুত্রের এই কাপুরুষতা দেখে যখন ধিক্কার দিচ্ছেন, তখন উলুপী ভূমিতল থেকে উঠে এসে নিজেকে বভ্রুবাহনের বিমাতা বলে পরিচয় দিয়ে পুত্রকে বললেন যুদ্ধ করতে। বিমাতার আদেশে বভ্রুবাহন যুদ্ধ শুরু করলেন এবং তাঁর বাণে অর্জুন ভূমিশয্যা নিলেন। বভ্রূবাহনের দ্বারা যুদ্ধে নিহত হওয়ার পরে অর্জুনকে পুনজীবিত করে তাকে বসুদের অভিশাপ থেকে মুক্ত করেছিলেন। উলুপী সঞ্জীবন-মণি এনে অর্জুনকে সুস্থ করে বসুগণের শাপের কথা সবাইকে বললেন। অশ্বমেধ যজ্ঞে অর্জুনের আমন্ত্রণে চিত্রাঙ্গদা ও বভ্রুবাহনের সঙ্গে উলুপীও এসেছিলেন এবং পাণ্ডবদের মহাপ্রস্থানে যাওয়া পর্যন্ত উলুপী পাণ্ডবদের সঙ্গেই ছিলেন। পাণ্ডবরা চলে গেলে তিনি আবার গঙ্গা-গর্ভে ফিরে যান।

## তথ্যসূত্র

## গ্রন্থপঞ্জি

* 
* 
* 
* 
* 
* 

বিষয়শ্রেণী:মহাভারতের চরিত্র
বিষয়শ্রেণী:নাগ
মৃণালিনী দেবী

**মৃণালিনী দেবী** (১৮৭৪–১৯০২ ) বিশ্বকবি রবীন্দ্রনাথ ঠাকুরের স্ত্রী। তার জন্ম বাংলাদেশের খুলনার দক্ষিণডিহিতে।

## জন্ম ও বিবাহ
১৮৮৩ সালের ৯ ডিসেম্বর রবীন্দ্রনাথের বিয়ে হয় মৃণালিনী দেবী রায়চৌধুরীর সঙ্গে । বিয়ের সময় তাঁর বয়স ছিল নয় (৯) বছর আর রবীন্দ্রনাথ ঠাকুরের বাইশ (২২) বছর । তিনি ঠাকুর-বাড়ির এক অধস্তন কর্মচারী যশোহরের বেণীমাধব রায়চৌধুরীর মেয়ে । বিয়ের পূর্বে মৃণালিনীর নাম ছিলো ‘ভবতারিণী’ । যেহেতু এ ধরনের নাম ঠাকুর-বাড়িতে একপ্রকার অচল ছিলো (যেমন করে জ্যোতিরিন্দ্রনাথের স্ত্রী ‘কাদম্বিনী’ হয়েছিলেন ‘কাদম্বরী’), তাই রবীন্দ্রনাথের স্ত্রী ভবতারিণী হলেন ‘মৃণালিনী’—রবীন্দ্রনাথের প্রিয় নাম ‘নলিনী’রই প্রতিশব্দ ।

## পারিবারিক জীবন
রবীন্দ্রনাথ ও মৃণালিনী দেবীর দুই পুত্র এবং তিন কন্যাসহ সন্তান ছিলেন পাঁচ জন: মাধুরীলতা (১৮৮৬–১৯১৮), রথীন্দ্রনাথ (১৮৮৮–১৯৬১), রেণুকা (১৮৯১–১৯০৩), মীরা (১৮৯৪–১৯৬৯) এবং শমীন্দ্রনাথ (১৮৯৬–১৯০৭)। এঁদের মধ্যে অতি অল্প বয়সেই রেণুকা ও শমীন্দ্রনাথের মৃত্যু ঘটে।

## মৃত্যু
১৯০২ সালের ২৩ নভেম্বর মাত্র আটাশ বছর বয়সে কবিপত্নী মৃণালিনী দেবী মারা যান।

## তথ্যসূত্র

বিষয়শ্রেণী:১৮৭৩-এ জন্ম
বিষয়শ্রেণী:১৯০২-এ মৃত্যু
বিষয়শ্রেণী:রবীন্দ্রনাথ ঠাকুর
বিষয়শ্রেণী:১৮৭৪-এ জন্ম
বিষয়শ্রেণী:বাঙালি ব্যক্তি
বিষয়শ্রেণী:ফুলতলা উপজেলার ব্যক্তি
বিষয়শ্রেণী:ঠাকুর পরিবার
বিঞ্জ ইটিং

**বিঞ্জ ইটিং** (Binge eating) হচ্ছে একধরনের বিশৃঙ্ক্ষল খাদ্যাভাস যেখানে অনিয়ন্ত্রিত খাদ্যগ্রহণের পর্ব উপস্থিত থাকে। কখনও কখনও এটি বিঞ্জ ইটিং ডিজর্ডার বা কম্পারলসিভ ওভারইটিং ডিজর্ডারের লক্ষণ। এরকম বিঞ্জ এর ফলে একজন খুব দ্রুত প্রচুর পরিমাণে খাদ্য গ্রহণ করে ফেলেন। বিঞ্জ ইটিং এর রোগনির্ণয় নিয়ন্ত্রণ হারানোর অনুভূতির সাথে সম্পর্কিত।

## শব্দের ব্যুৎপত্তি
ইংরেজি *বিঞ্জ ইটিং (Binge eating)* শব্দটি এসেছে ইংরেজি *বিঞ্জ (Binge)* থেকে। এর অর্থ হচ্ছে:
# অতিরিক্ত খাদ্য গ্রহণের একটি সংক্ষিপ্ত পর্যায়, বিশেষ করে অতিরিক্ত মদ্যপানের সংক্ষিপ্ত পর্যায়। 
# (ইটিং ডিজর্ডার) দ্রুত এবং অতিরিক্ত খাদ্যগ্রহণ।

## আচরণ
এক্ষেত্রে ব্যক্তি খুব দ্রুত খাদ্য গ্রহণ করেন এবং তিনি আবেগজনিতভাবে খাওয়া থেকে বিরত থাকতে অক্ষমতা অনুভব করেন। বেশিরভাগ ব্যক্তি, যারা বিঞ্জ ইটিং করেন তারা অন্যদের থেকে এই আচরণ লুকিয়ে রাখেন, এবং ওজন বৃদ্ধি নিয়ে লজ্জিত ও বিষণ্ন বোধ করেন। যদিও যাদের কোন ইটিং ডিজর্ডার নেই তারাও প্রায়ই অতিরিক্ত খাদ্যগ্রহণ পর্বের অভিজ্ঞতা থাকতে দেখা যায়, পৌনঃপুনিক বিঞ্জ ইটিং একটি ইটিং ডিজর্ডারের লক্ষণ।

বিঞ্জ ইটিং ডিজর্ডার দ্বারা অনিয়ন্ত্রিত, অতিরিক্ত খাদ্যগ্রহণ নির্দেশ করে, যার সাথে লজ্জা ও অপরাধবোধ জড়িত। বুলিমিয়া নামক ইটিং ডিজর্ডারের ক্ষেত্রে অতিরিক্ত খাদ্যগ্রহণ বা বিঞ্জ ইটিং এর পর বমি বা ল্যাক্সেটিভ ব্যবহারের মাধ্যমে বা অনশন এবং অতিরিক্ত শরীরচর্চার মাধ্যমে তার ক্ষতিপূরণের প্রবণতা দেখা যায়, কিন্তু বিঞ্জ ইটিং ডিজর্ডারের ক্ষেত্রে এরকম ক্ষতিপূরণের ইচ্ছা দেখা যায় না। অধিকন্তু বিঞ্জ ইটিং ডিজর্ডারের ব্যক্তির মাঝে অধিক খাদ্যগ্রহণের প্রবণতা দেখা যায়, নিজেদেরকে ওজন নিয়ন্ত্রণ কর্মসূচীতে যোগ দিতে দেখা যায়, এবং এদের পারিবারিক ইতিহাসে অতিস্থুলতা বা ওবিসিটির উপস্থিতি দেখা যায়। যাইহোক, অনেক বুলিমিয়া থাকা ব্যক্তির মাঝেও বিঞ্জ ইটিং ডিজর্ডার থাকতে দেখা যায়।

## আরও দেখুন
* 
* অতিস্থুলতা
* অতিরিক্ত খাদ্যগ্রহণ
* পলিফ্যাগিয়া
* প্র্যাডার-উইলি সিনড্রম
* বুমিমিয়া
* বিঞ্জ ইটিং ডিজর্ডার

## তথ্যসূত্র

বিষয়শ্রেণী:খাদ্যাভাস
বিষয়শ্রেণী:স্বাস্থ্য
জুন ২০১৭ মেলবোর্ন হামলা

-->
}}
৫ জুন ২০১৭ তারিখে অস্ট্রেলিয়ার মেলবোর্নের উপশহর ব্রাইটনে ইয়াকুব খায়ের এক ভবনে একজন ব্যক্তিকে জিম্মি করে। এই ঘটনায় জিম্মিসহ দুজন মারা যায়।

## হামলা
৫ জুন ২০১৭ সোমবার মেলবোর্ন উপকণ্ঠে ব্রাইটন এলাকায় বিস্ফোরণের খবর পেয়ে পুলিশ ঘটনাস্থলে গিয়ে একটি সার্ভিস অ্যাপার্টমেন্টের হলরুমে একটি মৃতদেহ দেখতে পায়। ভবনের ভেতর ইয়াকুব খায়ের  এক নারীকে বন্দি করেছিল। শুরুতে আলোচনার পর পুলিশ সেখানে অভিযান চালায় এবং হামলাকারীকে গুলি করে হত্যা করে। বন্দি নারীকে অক্ষত অবস্থায় উদ্ধার করা সম্ভব হয়।

## হামলাকারী
নিহত হামলাকারীর নাম ইয়াকুব খায়ের (২৯)। সোমালিয়া বংশোদ্ভূত অস্ট্রেলিয়ার নাগরিক খায়েরের অপরাধের ইতিহাস অনেক । খায়েরকে ২০০৯ সালে সিডনি সেনাঘাঁটিতে হামলার পরিকল্পনায় জড়িত সন্দেহে গ্রেপ্তার করা হয়েছিল বলে মঙ্গলবার নিশ্চিত করে পুলিশ। অতি সম্প্রতি সে প্যারোলে মুক্তি পায়।

## প্রতিক্রিয়া
প্রধানমন্ত্রী ম্যালকম টার্নবুল বলেন, “পরিচিত একজন অপরাধীই এই সন্ত্রাসী হামলা চালিয়েছে। ‍যিনি অতি সম্প্রতি প্যারোলে মুক্তি পেয়েছেন। এটা খুবই জঘন্য এবং কাপুরুষচিত অপরাধ।”

আইএস মেলবোর্ন হামলার দায় স্বীকার করেছে। আইএস'র হামলার দায় স্বীকার নিয়ে এখনও তদন্ত চলছে বলে জানান ভিক্টোরিয়া স্টেট পুলিশ কমিশনার গ্রাহাম অ্যাশটন। তিনি বলেন, “আমরা তাদের দায় স্বীকার নিয়ে সচেতন আছি। কিন্তু যেখানেই যা কিছু ঘটুক, তাদের মধ্যে সবসময় লাফিয়ে পড়ে দায় স্বীকারের প্রবণতা রয়েছে। আমরা সব দিক মাথায় রেখেই কাজ করছি।”

## তথ্যসূত্র

বিষয়শ্রেণী:২০১৭
কাতারের কূটনৈতিক সংকট

থাম্ব|ডান|upright=1.35|আরব উপদ্বীপে কাতারের অবস্থান।
২০১৭ সালের জুন মাসে সৌদি আরবের নেতৃত্বে কয়েকটি দেশ কাতারের সংগে কূটনৈতিক সম্পর্ক ছিন্ন করে। সম্পর্ক ছিন্ন কারী দেশগুলো হচ্ছে সৌদি আরব, আরব আমিরাত, মিসর, ইয়েমেন ও লিবিয়া, এবং মালদ্বীপ

## প্রেক্ষাপট
সৌদি সরকার কাতারের সঙ্গে ভূমি, সমুদ্রসীমা ও আকাশ সীমার সব যোগাযোগ ছিন্ন করে। বাহরাইনের পক্ষ থেকে জানানো হয়, কাতারের সমুদ্র ও আকাশ সীমার সব যোগাযোগ বন্ধ করে দেয়। একই সঙ্গে বাহরাইনে বসবাসরত কাতারের নাগরিকদের ১৪ দিনের মধ্যে দেশটি ছাড়তে বলে। সংযুক্ত আরব আমিরাত কাতারের কূটনীতিকদের দেশ ত্যাগে ৪৮ ঘণ্টা সময় দেয়। মিসর সব বন্দরে কাতারের যানবাহন ও আকাশযান প্রবেশে নিষেধাজ্ঞা আরোপ করে।

সম্পর্ক ছিন্ন করার ঘোষণা দেওয়া দেশগুলোর মূল অভিযোগ, সন্ত্রাসী সংগঠন ইসলামিক স্টেট (আইএস) ও আল-কায়েদাকে মদদ দিচ্ছে কাতার। তবে এ অভিযোগ অস্বীকার করে ছয় দেশের সম্পর্ক ছিন্ন করার ঘোষণাকে ‘অযৌক্তিক’ ও ‘ভিত্তিহীন তথ্যের ওপর ভিত্তি করে নেওয়া’ সিদ্ধান্তকে বলে অভিহিত করেছে কাতার।

## তথ্যসূত্র

বিষয়শ্রেণী:২০১৭-এ আন্তর্জাতিক সম্পর্ক
বিষয়শ্রেণী:২০১৭-এ কাতার
বিষয়শ্রেণী:কাতার–বাহরাইন সম্পর্ক
বিষয়শ্রেণী:কূটনৈতিক অঘটন
বিষয়শ্রেণী:কাতার–মিশর সম্পর্ক
বিষয়শ্রেণী:কাতারের বৈদেশিক সম্পর্ক
বিষয়শ্রেণী:জুন ২০১৭-এ সংঘটিত
বিষয়শ্রেণী:কাতারের রাজনীতি
বিষয়শ্রেণী:আরব বিশ্বের রাজনীতি
বিষয়শ্রেণী:মধ্যপ্রাচ্যের রাজনীতি
বিষয়শ্রেণী:কাতার–সৌদি আরব সম্পর্ক
বিষয়শ্রেণী:কাতার–সংযুক্ত আরব আমিরাত সম্পর্ক
বিষয়শ্রেণী:২০১০-এর দশকের সশস্ত্র সংঘাত
বিষয়শ্রেণী:২০২০-এর দশকের সশস্ত্র সংঘাত
বিষয়শ্রেণী:২০১৭-এর সশস্ত্র সংঘাত
বিষয়শ্রেণী:২০১৮-এর সশস্ত্র সংঘাত
বিষয়শ্রেণী:২০২০-এর সশস্ত্র সংঘাত
বিষয়শ্রেণী:২০২১-এর সশস্ত্র সংঘাত
বিষয়শ্রেণী:২০১৯-এ কাতার
বিষয়শ্রেণী:২০২১-এ কাতার
বিষয়শ্রেণী:২০১৮-এ আন্তর্জাতিক সম্পর্ক
বিষয়শ্রেণী:২০২১-এ আন্তর্জাতিক সম্পর্ক
বিষয়শ্রেণী:আরব শীত
বিষয়শ্রেণী:ভূ-রাজনৈতিক প্রতিদ্বন্দ্বিতা
বিষয়শ্রেণী:ইরান–তুর্কি সম্পর্ক
বিষয়শ্রেণী:সৌদি আরবে বিবাচন
এমকে. চতুর্থ এলসিইউ

**এমকে. চতুর্থ এলসিইউ ** শ্রেণীর জাহাজ ভারতীয় নৌবাহিনীর দ্বারা পরিচালিত যা **এমকে. তৃতীয় এলসিইউ** শ্রেণীর জাহাজকে অনুসরণ করে নির্মিত হয়েছে।এই শ্রেণীর জাহাজ গুলি নির্মাণ করেছে গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড । এমকে. ৪ এলসিইউ ভারতীয় নৌবাহিনীর শক্তি-সামর্থ্য বৃদ্ধি করেছে।জাহাজটি মেরিটাইম সিকিউরিটি, বেচিং, আন-সাইনিং, মানবিক ত্রাণ অভিযান এবং দূরবর্তী দ্বীপপুঞ্জের কাছ থেকে নির্বাসন, অনুসন্ধান ও উদ্ধার অভিযান এবং শান্তিরক্ষা মিশনের মত সামুদ্রিক ভূমির জন্য নিয়োজিত হতে পারে।ভারতের আন্দামান ও নিকোবর দ্বীপের অঞ্চলের জন্য তৈরি *ট্রাই-সার্ভিস কমান্ডে* এলসিইউ সম্ভবত অন্তর্ভুক্ত হবে।ভারতীয় নৌবাহিনী একটি অ্যাম্ফিবিয়াস ওয়ারফেয়ার হাব হিসেবে দ্বীপগুলির শৃঙ্খলা বজায় রেখেছে, সম্ভবত ভারত মহাসাগর অঞ্চলে চীনের ক্রমবর্ধমান সামরিক প্রভাবকে প্রতিহত করার জন্য ব্যবহৃত হবে।জাহাজ গুলি আরব সাগরেও ব্যবহৃত হতে পারে।

## ইতিহাস
জিএসএসই ২৮ সেপ্টেম্বর ২০১১ তে আটটি এলসিইউ জাহাজ ডিজাইন ও নির্মাণের জন্য ভারতীয় নৌবাহিনীর সাথে ১ কোটি ২৫ লাখ ডলারের (ইউএসডি ৩৪০ মিলিয়ন ডলার) চুক্তি স্বাক্ষরিত হয় এবং সেপ্টেম্বর ২০১২ সালে নির্মাণ শুরু হয়। এই জাহাজ ১৬ টি হুল ব্লক থেকে তৈরি করা হয়েছে, যার সর্বোচ্চটি ২৫ টন।ব্লক উৎপাদন কলকাতার চারপাশে ছোট ইয়ার্ডে আউটসোর্স করা হয়েছে।

## নকশা
এই এলসিইউ মার্ক-চতুর্থ জাহাজের অসাধারণ বৈশিষ্ট্যটি হল, ভারতীয় নৌবাহিনী দ্বারা নির্ধারিত প্রয়োজনীয়তা অনুযায়ী জিআরএসই (GRSE) দ্বারা একটি বাড়িতে উন্নত করা হয়েছে।জাহাজগুলি বহুপাক্ষিক অ্যাম্ফিবিয়াস অপারেশনের জন্য ডিজাইন করা হয়েছে যা যৌথভাবে ভারতীয় নৌবাহিনী ও ভারতীয় বাহিনী দ্বারা বঙ্গোপসাগরের আন্দামান ও নিকোবর দ্বীপপুঞ্জের সামুদ্রিক সুরক্ষা নিশ্চিত করার লক্ষ্যে এবং আরব সাগরের লক্ষদীপ দ্বীপপুঞ্জের জন্য ব্যবহার করা হচ্ছে।জাহাজ গুলি ৬৩ মিটার লম্বা, ১১ মিটারের চওড়া সামগ্রিক মরীচি, ২.২ মিটারের গভীর এবং প্রায় ৮৩০ টন ওজন।  সেনাবাহিনী ট্যাংক এবং সৈন্যবাহিনী নিয়োগের জন্য, তারা দূরবর্তী দ্বীপগুলিতে সমুদ্র ও সৈকত দ্বারা পরিবহন করতে পারে।সর্বাধিক ১৫ টি নৌকো এবং ১৫০০ নটিক্যাল মাইলের বেশি দূরত্বে ধৈর্যের সাথে জাহাজের দুটি এমটিইউ ১৬ ভি ৪০০০ এম ৫৩ সামুদ্রিক ডিজেল ইঞ্জিন (প্রতিটি ১৮৪০ কিলোওয়াট) দ্বারা পরিচালিত দ্বি-প্রপেলারযুক্ত পিচ প্রপুলেশন সিস্টেম দ্বারা চালিত হয়।ভারতীয় ইলেকট্রনিক্স নির্মিত ইওন -৫১ ইলেক্ট্রো-অপটিক ডিরেক্টরের সাথে ৩০এমএম সিআরএন-৯১ এর দুটি বন্দুক রয়েছে, যা ল্যান্ডলিং অপারেশনের সময় আর্টিলারি ফায়ার সাপোর্ট প্রদান করে। 

এলসিইউ এর ১৬০ জন সুসজ্জিত সৈন্য এবং ৫৬ জন ক্রু এবং ১৪৫ টন সামরিক সরঞ্জাম সহ ২১৬ জন কর্মীর জন্য জাহাজটির বহন ক্ষমতা রয়েছে।গাড়ির লিফট ক্ষমতা অর্গানাইজেশনের মতো ৬৫ টন ট্যাঙ্ক বা টি -২৭/৮০, বা ১৩.৫ টন বিএমপি ইনফ্যান্ট্রি ফাইটিং যানবাহন যেমন ৪৫ টন ট্যাংক রয়েছে।এটি একটি জলবাহী ধনুক ঢালযুক্ত, যা লোডিং এবং যুদ্ধ সরঞ্জাম এবং যানবাহন চলাচল বন্ধ করার জন্য আনলোড করা হয়।

## শ্রেণীভূক্ত জাহাজ গুলি

## আরও দেখুন
* আদিত্য-শ্রেণীর সহায়ক জাহাজ
## তথ্যসূত্র

বিষয়শ্রেণী:ভারতীয় নৌবাহিনী
বিষয়শ্রেণী:ভারতের যুদ্ধ জাহাজ
বিষয়শ্রেণী:ভারতে নির্মিত জাহাজ
আদিত্য-শ্রেণীর সহায়ক জাহাজ

**আদিত্য-শ্রেণীর সহায়ক জাহাজ** ভারতীয় নৌবাহিনীর সাথে বর্তমানে সেবা প্রদানের একটি পুনর্বিন্যাস এবং মেরামত জাহাজ।এটি *দীপক শ্রেণী * একটি সংশোধিত পুনঃনির্মাণ।এই শ্রেণিতে একমাত্র জাহাজ আইএনএস আদিত্য।

## তথ্যসূত্র

বিষয়শ্রেণী:ভারতীয় নৌবাহিনী
বিষয়শ্রেণী:ভারতের যুদ্ধ জাহাজ
বিষয়শ্রেণী:ভারতে নির্মিত জাহাজ
ভুয়েল্তা অ্যা কলম্বিয়া

**ভুয়েল্তা অ্যা কলম্বিয়া** () বার্ষিকভিত্তিতে রাস্তায় অনুষ্ঠিত সাইক্লিং ক্রীড়া প্রতিযোগিতাবিশেষ। কলম্বিয়ার বিভিন্ন অঞ্চলে অনেকগুলো পর্ব পেরিয়ে সাইকেল সহযোগে প্রতিযোগীরা অংশগ্রহণ করে থাকে। কখনো কখনো ভেনেজুয়েলা এবং ইকুয়েডরেও আগস্ট মাসের প্রথম দিনে এ প্রতিযোগিতা অনুষ্ঠিত হয়। কলম্বিয়ান সাইক্লিং ফেডারেশন এ প্রতিযোগিতা আয়োজন করে।

## ইতিহাস
১৯৫১ সালে সর্বপ্রথম ভুয়েল্টা অ্যা কলম্বিয়া অনুষ্ঠিত হয়েছিল। সুদীর্ঘ ১,২৩৩ কিলোমিটার রাস্তায় অনুষ্ঠিত হওয়া এ সাইকেল দৌড় প্রতিযোগিতাকে ১০টি পর্বে বিভক্ত করা হয়েছে। তন্মধ্যে, তিনদিন বিশ্রাম নেয়ার জন্য বরাদ্দ করা হয়। পঁয়ত্রিশজন সাইকেল আরোহী এ ক্রীড়ায় সারিবদ্ধভাবে দণ্ডায়মান থাকেন। তন্মধ্যে ত্রিশজন এ ক্রীড়া শেষ করতে পেরেছিলেন। ভুয়েল্তার প্রথম আসরের চ্যাম্পিয়ন হয়েছিলেন এফরেইন ফোরেরো ত্রিভিনো। তিনি এ ক্রীড়ার সাতটি পর্বে বিজয়ী হন। এ ক্রীড়ার দ্বিতীয় আসরে পর্ব সংখ্যা বৃদ্ধি করে ১৩ করা হয় ও দৈর্ঘ্য ১,৬৭০ কিলোমিটার করা হয়। এটি ১২ থেকে ২৭ জানুয়ারি, ১৯৫২ তারিখে অনুষ্ঠিত হয়েছিল। এ প্রতিযোগিতায় ৬০জন সাইকেল প্রতিযোগী অংশ নেন। তৃতীয় আসরটি প্রথম আসরের অনুরূপ ছিল যাতে ১৫টি পর্ব ছিল ও দূরত্ব ১,৭৫০ কিলোমিটার নির্ধারণ করা হয়।

ঐ বছরগুলোয় প্রতিযোগিতা চলাকালে বেশ কয়েকটি মারাত্মক দুর্ঘটনা ঘটে। এমনিক প্রতিযোগিতাকালীন মৃত্যুর ঘটনাও ঘটেছে। কয়েকজন সাইকেল আরোহী গুরুতর আঘাত পান ও দুর্ঘটনার কারণে তাদের খেলোয়াড়ী জীবনের সমাপ্তি ঘটে। তন্মধ্যে কনরাডো ‘টিটো’ গালো, গিলবার্তো আর্চকানয়, ফেলিপে লিনান ও আর্নেস্তো সান্তানদার অন্যতম। ২০০৫ সালে ভুয়েল্তায় মর্মান্তিক দুর্ঘটনা ঘটে। স্থানীয় বেতার সাংবাদিক আলবার্তো মার্টিনেজ প্রাডের প্রতিযোগিতার সংবাদ সম্প্রচারকালে মৃত্যুবরণ করেন। হোস ফার্নান্দো লোপেজ ও হেক্টর উরেগোকে নিয়ে জীপে চড়ে মার্টিনেজ ভ্রমণ করছিলেন। কালার্কা অভিমূখে লা লিনেয়ার চূড়া থেকে গাড়ীটি বাঁকে এসে নিয়ন্ত্রণ হারিয়ে ফেলে ও গিরিখাতে পড়ে যায়।

বর্তমানে এটি পনের পর্বের ক্রীড়া প্রতিযোগিতা হিসেবে অনুষ্ঠিত হচ্ছে যা সাইকেল ক্রীড়ায় অন্যতম কঠিন ক্রীড়া হিসেবে বিবেচিত। পবর্তসঙ্কুল রাস্তাগুলো ট্যুর ডে ফ্রান্সে ব্যবহার করা রাস্তার চেয়েও শতশত মিটার উঁচু।

২০১০ সালের আসরে ইন্দেপোর্টেস অ্যান্টিওকুইয়া-আইডিয়া-এফএলএ-লটেরিয়া ডে মেডেলিন দলের সার্গিও লুইস হেনাও বিজয়ী হন। তিনি তার দলীয় সঙ্গী অস্কার সেভিলা ও পূর্বেকার বছরের বিজয়ী হোস রুজানোকে পরাজিত করে এ সম্মাননা অর্জন করেন।

## বিজয়ীদের তালিকা

## তথ্যসূত্র

## বহিঃসংযোগ
*Results at Cycling Archives
*Esciclismo Vuelta a Colombia 
*Year by year stage results and general classification 1951-2006 (not all year files work) 

বিষয়শ্রেণী:১৯৫১-এ প্রতিষ্ঠিত
বিষয়শ্রেণী:১৯৫১-এ কলম্বিয়ায় প্রতিষ্ঠিত
বিষয়শ্রেণী:১৯৫১ থেকে অনুষ্ঠিত ক্রীড়া প্রতিযোগিতা
বিষয়শ্রেণী:ইউসিআই আমেরিকা ট্যুর রেস
বিষয়শ্রেণী:কলম্বিয়াভিত্তিক সাইকেল প্রতিযোগিতা
বিষয়শ্রেণী:১৯৫১-এ প্রতিষ্ঠিত পুনরাবৃত্ত ক্রীড়া ঘটনা
সবরমতী জংশন রেল স্টেশন

**সবরমতী জংশন ** পশ্চিম রেল-এর অধীন একটি জংশন স্টেশন এবং ভারতের গুজরাত রাজ্যের প্রধান শহর আহমেদাবাদ থেকে ছয় কিলোমিটার দূরে অবস্থিত একটি জংশন। এটি আহমেদাবাদ-মেহসান রেললাইনের জংশন।মহাত্মা গান্ধীর প্রতিষ্ঠিত  সাবর্মি আশ্রমের কাছাকাছি অবস্থিত জন্য রেল স্টেশনটি আরও বিখ্যাত।আহমেদাবাদ থেকে যাত্রা করে সমস্ত ট্রেনের জন্য ব্রডগেজ  লাইন এবং মেহসান  লাইনের জন্য  মিটার-গেজ ট্র্যাক সবরমতী স্টেশনে চলু রয়েছে। মহাত্মা গান্ধীর স্মরণে সবরমতী মিটার গেজ টার্মিযনাসকে এখন গান্ধীগ্রাম নামকরণ করা হয়েছে। যাত্রীবাহী ট্রেনগুলির জন্য সবরমতীতে বিশেষ ইয়ার্ড  ব্যবস্থা রয়েছে। শহরের পশ্চিমাঞ্চলীয় সাবরামতি রেলওয়ে স্টেশনটি দিল্লি-প্রাতিষ্ঠানিক ট্রেনের অবতরণ এবং অবসানের জন্য একটি অতিরিক্ত টার্মিনাল হিসাবে উন্নয়নের প্রস্তাব করা হচ্ছে। রেলওয়ে কর্মকর্তারা জানান, সাবরামতী রেলওয়ে স্টেশনকে আহমেদাবাদ রেলওয়ে স্টেশনের একটি বিকল্প স্টেশন হিসেবে গড়ে তোলার পরিকল্পনা করেছে।

## তথ্যসূত্র

## বহিঃসংযোগ
* Sabarmati Junction Railway Station
* Sabarmati Junction Railway Station Rail Info 

বিষয়শ্রেণী:ভারতীয় রেল
বিষয়শ্রেণী:আহমেদাবাদের রেলওয়ে স্টেশন
বিষয়শ্রেণী:গুজরাতের জংশন রেলওয়ে স্টেশন
বিষয়শ্রেণী:আহমেদাবাদ রেলওয়ে বিভাগ